ሦስተኛው ክስ፦ በ1995 ዓ.ም. አራቱ ተከሳሾች ሄለን ሕንጻ ጀርባ እና አዳማ በሚገኙ የጥንቆላ ቤቶች ውስጥ የኤች.ኤይ.ቪ. ሕመምተኛ የሆነች አንዲት ግለሰብ የምትወስደውን መድኃኒት አቋርጣ ከሱ ጋር ጫት በመቃም ወደ ጥንቆላው ቤት ብትመላለስ እንደሚያድናት በማሳመን በአቶ ታምራት ትዕዛዝ በወ/ት ፍሬገነት ቀማሚነት ተበጥብጦ የተሰጣትን ውኅድ በመጠጣቷ ሕመሟ ተባብሶ ሰውነቷ ሽባ ሆኖ ልትሞት ስትል በቤተሰቦቿ ጥረት ውጭ ሀገር ሄዳ ብትታከምም ልትሞት ችላለች ያለው ዓቃቤ ሕግ ለዚህ ከባድ የሰው አገዳደል የወንጀል ሙከራ በ1949 ዓ.ም. የወጣውን የወ/መ/ሕ/ቁ32/1/ሀ/ለ፣ 58/1/፣ 522/1/ሀ/ሐ የተመለከተውን ተላልፈዋል ሲል፤ ዕድሜ ልካቸውን በጽኑ እስራት ወይም በሞት የሚያስቀጣቸውን አንቀጽ ጠቅሶባቸዋል።
